Ao amin'ny Silicon Valley any Kalifornia, izay fonenan'ny indostrian'ny teknolojia mitentina an'arivony
tapitrisa dolara sy ireo orinasa goavana maro toa an'i Apple, Google, Amazon, Facebook ary ny hafa,
Misy ankizy alefa amin-kitsirano any amin'ny sekoly izay ampiasaina ny tabilao mainty,
penina ary taratasy fa tsy takelaka sy ChatGPT.
"Tena tsy misy dikany ny hevitra hoe afaka mampianatra ny zanako hamaky teny na hanao kajy tsara kokoa ny
fampiharana iray ao anaty iPad," hoy i Alan Eagle, talen'ny serasera teo aloha tao amin'ny Google.
Nilaza indray mandeha i Steve Jobs, mpanorina ny Apple, fa tsy navela hampiasa ny iPad ny zanany rehefa vao nivoaka izany.
Tsy navela hanana finday ny zanak'i Bill Gates raha tsy feno 14 taona, ary taorian'izay dia voafehy ny fampiasany,
hoy ny mpanorina ny Microsoft tamin'ny resadresaka iray.
Mahaliana fa samy mavitrika amin'ny sehatry ny fanabeazana i Microsoft sy Apple.
Samy te hanohana ny ankizy any an-tsekoly izy ireo mba hiomana amin'ny hoavy ao anatin'ny tontolo nomerika.
Noho izany, ny sangany ara-teknolojia dia mitandrina fatratra ka mitazona ny zanany tsy hifandray amin'ny haino aman-jery
nomerika sy ny teknolojian'ny finday, kanefa mampiditra hatrany ny teknolojia nomerika amin'ny sekolim-panjakana –
satria fantatr'izy ireo tsara fa ny fihinanana haino aman-jery tafahoatra dia manimba tsy ny fahasalamana ihany, fa ny
fiainam-pianakaviana sy ny fahombiazana ara-pianarana koa!